**Hodnotiace kritériá pre schvaľovanie žiadostí poskytovateľov sociálnych služieb v rámci NP KS MRK** **mimo územia 150 obcí Atlasu RK**

NP KS MRK umožňuje aj zapojenie indikatívne 30 poskytovateľov sociálnych služieb nachádzajúcich sa na území obcí uvedených v Atlase rómskych komunít, ktorí spĺňajú vyššie uvedené podmienky. V hodnotiacom kole, v ktorom bude podaných viac ako indikatívnych 30 žiadostí poskytovateľov sociálnych služieb, bude poskytovateľ zaradený do výberu na základe hodnotiacich kritérií pre schvaľovanie žiadostí poskytovateľov sociálnych služieb v rámci NP KS MRK mimo územia 150 obcí Atlasu RK. Podľa vývoja implementácie NP KS MRK v rámci územia 150 obcí Atlasu RK môže byť indikatívna hodnota navýšená.

Tabuľka 1: **Hodnotiace kritériá** pre schvaľovanie žiadostí poskytovateľov sociálnych služieb v rámci NP KS MRK **mimo územia 150 obcí Atlasu RK**

|  |  |  |
| --- | --- | --- |
| **Kritérium** | **Popis kritéria** | **Hodnotenie** |
| Prepojenosť na prioritnú os 6, OP ĽZ | Poskytovateľ bol podporený v rámci výzvy z Prioritnej osi 6 OP ĽZ zameranej na výstavbu, modernizáciu a rekonštrukciu komunitných centier v obciach s prítomnosťou MRK | 1 bod |
| Skúsenosti s poskytovaním sociálnych služieb pre MRK | Poskytovateľ má skúsenosti s implementáciou projektov v sociálnej oblasti podľa zákona o sociálnych službách so zameraním na MRK | 1 bod |
| Skúsenosti s poskytovaním sociálnych služieb v KC  | Dĺžka poskytovania sociálnej služby prostredníctvom komunitného centra podľa ustanovení § 24d zákona o sociálnych službách | 1 bod za každý celý ukončený rok poskytovania sociálnej služby |

**Hodnotiace kritéria pre schvaľovanie žiadostí poskytovateľov sociálnych služieb v rámci NP KS MRK** **na území 150 obcí Atlasu RK**

Poskytovateľ, ktorý splnil vyššie uvedené podmienky, ale v oprávnenom území 150 obcí Atlasu RK nie je jediným poskytovateľom sociálnych služieb, ktorý sa uchádza o zaradenie do NP KS MRK v príslušnom hodnotiacom kole, bude zaradený do výberu na základe hodnotiacich kritérií pre schvaľovanie žiadostí poskytovateľov sociálnych služieb v rámci NP KS MRK na území 150 obcí Atlasu RK.

Výber bude uskutočnený na základe najvyššieho dosiahnutého počtu bodov v rámci aplikácie hodnotiacich kritérií. Pri výbere je nevyhnutné postupovať transparentne a nediskriminačne.

Tabuľka 2: **Hodnotiace kritéria** pre schvaľovanie žiadostí poskytovateľov sociálnych služieb v rámci NP KS MRK **na území 150 obcí Atlasu RK**

|  |  |  |
| --- | --- | --- |
| **Kritérium** | **Popis kritéria** | **Hodnotenie** |
| Rozsah poskytovaných sociálnych služieb  | Poskytovateľ poskytuje ďalšiu sociálnu službu v  zmysle zákona o sociálnych službách na území danej obce  | 1 bod za každú sociálnu službu  |
| Skúsenosti s poskytovaním sociálnych služieb v KC  | Poskytovateľ poskytuje sociálne služby v KC, ktoré má byť podporené, menej ako 1 rokPoskytovateľ poskytuje sociálne služby v KC, ktoré má byť podporené, od 1 do 2 rokovPoskytovateľ poskytuje sociálne služby v KC, ktoré má byť podporené, viac ako 2 roky | 135 |

V prípade, že nastane zhoda v počte bodov pri viacerých uchádzačoch o podporu poskytovania sociálnej služby KC/NDC/NSSDR, **Expertná skupina** pre NP KS MRK hlasovaním rozhodne o úspešnom poskytovateľovi na základe nasledujúcich doplňujúcich informácií: (1) Informácie o znalosti regiónu danej lokality poskytnuté Poskytovateľom sociálnych služieb; (2) Referencie o Poskytovateľovi sociálnych služieb; (3) Stanovisko regionálneho koordinátora a/alebo regionálneho pracovníka ÚSVRK.